Suomalainen possu syö brasilialaisia sademetsiä

Kun kuluttaja haluaa ostaa lähellä tuotettua possunlihaa, ei ostaja välttämättä tiedä, että lähiliha voi tuhota brasilialaista sademetsää. Suomalaisen eläinrehun välttämättömästä valkuaisaineesta tuodaan nimittäin noin 85 prosenttia ulkomailta, muun muassa Brasiliasta. Siellä valkuaisainekasvien viljelmiä raivataan myös sademetsäalueille.